ફિલ્મનાં ભૂતોથી આપણે કદાચ ડરીશું નહીં એવું ડિરેક્ટરને લાગ્યું હશે એટલે તેમણે ફિલ્મમાં ગીતો પણ મૂક્યાં છે. એનું પિક્ચરાઇઝેશન એવું કર્યું છે જાણે નાના શહેરમાં શૂટ થયેલો કોઈ સસ્તો મ્યુઝિક-વિડિયો જોઈ લો. મોટા ભાગની ફિલ્મ જ્યાં આકાર લે છે એ ઘરનું ઇન્ટીરિયર પણ કોઈ નાના બજેટના સ્ટેજ-પ્લે જેવું છે. વક્રતા એ છે કે એ જ ઘરમાં રહેતી સ્વરા ભાસ્કરને ઇન્ટીરિયર ડિઝાઇનર બતાવવામાં આવી છે! બાય ધ વે, આ ફિલ્મનું નામ ‘મછલી જલ કી રાની હૈ’ શા માટે રાખવામાં આવ્યું હશે? કહેવાય છે કે આ ફિલ્મની સીક્વલ પણ પ્લાન થઈ રહી છે. હવે એ લોકો એને કદાચ ‘ટ્વિન્કલ ટ્વિન્કલ લિટલ સ્ટાર’ કે ‘જૅક ઍન્ડ જિલ વેન્ટ અપ ધ હિલ’ એવું કંઈક નામ આપશે!